Kas see tähendab, et soovitan olla vaesed, aga sõbralikud? On ju öeldud, et ilu ei kõlba patta panna. Ju siis ehk sõbralikkus kah ei kõlba patta panna, nii et mõnigi eelistaks pigem, et oleksime tigedad, aga rikkad. Kas ilu kõlbab patta panna, seda ma ei hakka arutama. Aga sõbralikkus ja hoolivus kõlbavad  tingimata patta panna. Neil on suur majanduslik väärtus. Ma jutustan selgituseks loo, mis juhtus juba 19 aasta eest, kui olin parajasti asunud looma sotsiaalteaduskonda Tartu Ülikoolis.